สวัสดีครับ อยากสอบถามว่าตอนนี้มีอาการสะดืออักเสบมาได้สามอาทิตย์แล้ว ไปหา ได้ยาฆ่าเชื้อซึ่งตอนนี้หมดแล้ว บอกว่าไม่สามารถระบุอ่าการได้ จากเหตุที่มีหนองไหลจากสะดือ ซึ่งนำตัวอย่างหนองไปเพาะเชื้อแล้วไม่พบอะไร (ตอนนี้ออกแต่เลือด) ต้องรอคิด CT scan อีกตั้ง 1 เดือน ถึงจะสามารถระบุอาการได้ ซึ่งตอนนี้พอยาฆ่าเชื้อหมด อาการอักเสบกลับมาไวมาก ยาฆ่าเชื้อกินติดต่อกันมาแล้ว ร่วม 3 อาทิตย์ เพิ่งหมดเมื่อวาน ในระหว่างรอคิว CT scan ผมอยากทราบว่า ยาฆ่าเชื้อที่หมดไปแล้ว ต้องพักกินกี่วันถึงจะกลับไปกินได้อีกครับ ผมพะวงกับอาการมาก มันกลับมาอักเสบเป็นเลือดออกอย่างเดียวเลยครับตอนนี้ มีคำแนะนำเกี่ยวกับเรื่องนี้ไหมครับ ผมไม่มีกำลังทรัพย์ไป scan รพ.เอกชนครับ อยากให้ประคองได้ถึงวันนัด ขอบครับ
สวัสดีค่ะ อาการสะดืออักเสบ อาจเกิดจากการติดเชื้อที่แผลที่เกิดนำมาก่อนหน้านี้ การอักเสบหรือติดเชื้อของรูขุมขน ส่วนใหญ่เชื้อก่อโรคมักเป็นเชื้อแบคทีเรียที่ผิวหนังเอง หรืออาจเป็นเชื้อกลุ่มอื่นๆเช่นเชื้อราส่วนใหญ่แล้วต้องประเมินว่าสาเหตุมาจากอะไร ถ้าเป็นกลุ่มการอักเสบหรือติดเชื้อที่ผิวหนัง จริงๆแล้วก็สามารถรักษาการติดเชื้อภายนอกแล้วสังเกตอาการก่อนได้ ยังไม่จำเป็นต้องทำเอ็กซเรย์คอมพิวเตอร์ในทันที สามารถรอคิวตามรพ.ที่มีสิทธิ์การรักษาไปก่อนได้ค่ะ แต่หากเป็นการติดเชื้อของผิวหนังชั้นลึกรุนแรง แพทย์น่าจะแจ้งและหาคิวเอ็กซเรย์คอมพิวเตอร์ที่เร่งด่วนให้เบื้องต้นไม่ควรไปแกะเกาบริเวณที่เป็น ใช้น้ำเปล่าสะอาดล้างภายนอก ใช้ผ้าสะอาดซับสารคัดหลั่งที่ออกมาได้ ควรได้ยาฆ่าเชื้อที่ตรงกับโรคและใช้ภายใต้การดูแลของแพทย์เท่านั้น